Document ID: 31998R1101

ΚΑΝΟΝΙΣΜΟΣ (ΕΚ) αριθ. 1101/98 ΤΟΥ ΣΥΜΒΟΥΛΙΟΥ της 25ης Μαΐου 1998 για την τροποποίηση του κανονισμού (ΕΟΚ) αριθ. 1906/90 σχετικά με ορισμένους κανόνες εμπορίας για το κρέας πουλερικών
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (1), και ιδίως το άρθρο 2 παράγραφος 2,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1906/90 (2), θεσπίζει ορισμένους κανόνες εμπορίας για το κρέας πουλερικών 7
ότι η εμπορία του κρέατος πουλερικών προσανατολίζεται διαρκώς περισσότερο προς τα τεμαχισμένα πουλερικά 7 ότι, συνεπώς είναι αναγκαίο να επεκταθεί ο έλεγχος της περιεκτικότητας σε ύδωρ σε ορισμένα τεμάχια κρέατος πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7, του κανονισμού (ΕΟΚ) αριθ. 1906/90 η παράγραφος 1 αντικαθίσταται από το ακόλουθο κείμενο:
«1. Σύμφωνα με τη διαδικασία του άρθρου 17 του κανονισμού (ΕΟΚ) αριθ. 2777/75, καθορίζονται κατά την παρασκευή νωπών, διατηρημένων με απλή ψύξη ή κατεψυγμένων σφαγίων και τεμαχίων σφαγίων, τα από τεχνικής άποψης αναπόφευκτα ποσοστά απορρόφησης ύδατος εξωγενούς προελεύσεως των οποίων δεν πρέπει να γίνεται υπέρβαση, καθώς και οι σχετικές ενιαίες μέθοδοι ελέγχου.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Μαΐου 1998.

Labels: 3
17